cyanic-selkie/wikianc huggingface dataset:
Անտոն Գերաշչենկո
Անտոն Իվանովիչ Գերաշչենկո (Анто́н Ива́нович Гера́щенко, ), խորհրդային ռուս գրող, արձակագիր, լրագրող։ ԽՍՀՄ, ապա Ռուսաստանի գրողների միության անդամ։
Կենսագրություն
Անտոն Գերաշչենկոն ծնվել է 1937 թվականին Տաշքենդում զինվորականի ընտանիքում ։
Հայրը եղել է Կարմիր բանակի կադրային սպա, ով մահացել է 1944 թվականի փետրվարին Հայրենական մեծ պատերազմի ռամաճակատում` Կերչի թերակղզու ազատագրման ժամանակ։ 1948 թվականին` պատերազմի ավարտից հետո նրա մայրը երեխաների հետ մեկնել է իր հայրենիք` Կուբան։ Այնտեղ ընտանիքը բնակվել է Կանևսկայա գյուղում։ Անտոնի մայրը պատերազմի ժամանակ դարձել էր հաշմանդամ։
1951 թվականին Անտոնի մայրը մահացել է, իսկ ապագա գրողը մնացել է որբ ։ Նրան եղբոր հետ տեղափոխել են զոհված սպաների երեխաների համար նախատեսված մանկատուն, որտեղ Անտոնն ավարտել է 7-րդ դասարանը, ապա դարձել է Կրասնոդարի երկրամասի Գուլկևիչիի շրջանի կոլտնտեսության աշխատուժի աշակերտ։ Այնտեղից նրան ուղարկել են սովորելու Նովոչերկասսկի Ֆաբրիկա-գործարանային ուսումնառության դպրոց, որն ավարտելուց հետո որպես շինարար-հարդարող աշխատել է Դոնի Ռոստովում, Վրաստանում, Վոլգոդոնսկում, Նովոսիբիրսկում, միևնույն ժամանակ, ստանում է լիարժեք միջնակարգ կրթություն` ավարտելով երիտասարդ աշխատողների դպրոցը։
Այնուհետև Գերաշչենկոն զորակոչվում է խորհրդային բանակ, որտեղ անցնում է ակտիվ ծառայություն։ Զորացրվելուց հետո Ռոստսելմաշի գործարանում եղել է շինարար։ Այդ շրջանում սկսել է գրել իր առաջին պատմվածքներն ու ակնարկները։
1962 թվականին ընդունվել է Մաքսիմ Գորկու անվան գրականության ինստիտուտի հեռակա բաժին և տեղափոխվել է լրագրողական աշխատանք կատարելու Հյուսիսային Կովկասի քաղաքացիական ավիացիայի վարչության «Օդային ճանապարհ» թերթում։ 1963 թվականին ընդունվել է ԽՄԿԿ շարքերը։ 1968 թվականին ավարտել է Գրականության ինստիտուտը և մինչև 1982 թվական եղել է Դոն ամսագրի գրական աշխատող։
1976 թվականին դարձել է ԽՍՀՄ գրողների միության անդամ։ Գրել է նաև երեխաների համար։ 1975 թվականին հրատարակել է իր ֆանտաստիկ-արկածային վեպը «Բոմբար-I», քաղաքացիական պատերազմի մասին, իսկ 1985 թվականին` «Դեպի տուն երկար ճանապարհը» վիպակը` անսովոր ճանապարհոդրության մասին։
1990-2000 թվականներին Գերաշչենկոն շարունակում է գրել, հրատարակում է «Ռոստով-պապա» ինքնակենսագրական վեպը ։
Մահացել է 2012 թվականի դեկտեմբերի 7-ին։
Արտաքին հղումներ
Կատեգորիա:Ռուս գրողներ Կատեգորիա:ԽՍՀՄ գրողների միության անդամներ Կատեգորիա:Ռուսաստանի գրողների միության անդամներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Ռուս արձակագիրներ Կատեգորիա:Ռուս լրագրողներ Կատեգորիա:ԽՄԿԿ անդամներ Կատեգորիա:Ռուս մանկագիրներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:21-րդ դարի ռուս գրողներ
Ռադյանսկոե (գյուղ, Բելոպոլիեի շրջան)
Ռադյանսկոե (Радянське), գյուղ Ուկրաինայի Սումիի մարզի Բելոպոլիեի շրջանում։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Բասկեր
Բասկեր (euskaldunak, vascos, basques)՝ ազգություն, որը բնակվում է բասկյան հողերում՝ Իսպանիայի հյուսիսային և Ֆրանսիայի հարավարևմտյան մասում։ Հնդեվրոպական լեզվախմբի լեզվով չխոսող միակ արևմտաեվրոպական ազգն է։
Ծագում
Բասկ ժողովրդի ծագման վերաբերյալ գոյություն ունի մի քանի տեսակետ։ Սակայն ամենա հավանականը նրանց Հայկական ծագումն է, ինչի մասին փաստում են այդ ժողովրդի շատ ներկայացուցիչներ, պատմական վկայություններ, լեզվական և տեղանունային ընդհանրություններ։
Սինզաս
Սինզաս  (Сынзас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Բլինովո (գյուղ, Նովոդուգինսկի շրջան)
Բլինովո (Блиново), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Սինզաս
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բլինովո (գյուղ, Նովոդուգինսկի շրջան)
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Farewell My Summer Love
Farewell My Summer Love (սկզբնական անվանումը Farewell My Summer Love 1984, իսկ ավելի ուշ վերաթողարկվել է Here I Am (Come and Take Me) Գերմանիայում), Մայքլ Ջեքսոնի 1973 թվականից մինչ 1975 թվականի միջև ընկած ժամանակահատվածում ձայնագրված, սակայն չթողարկված երգերի հավաքածու։ Ալբոմը թողարկել է Motown Records-ը ԱՄՆ-ում 1984 թվականի մայիսի 15-ին։
Աղբյուրներ
Կատեգորիա:Անգլալեզու ալբոմներ Կատեգորիա:Մայքլ Ջեքսոնի հավաքածուներ Կատեգորիա:Ամերիկյան ալբոմներ Կատեգորիա:1984 ալբոմներ
Սեդա Բալուլյան-Քուչուկյան
Սեդա Տիգրանի Բալուլյան-Քուչուկյան (նաև՝ Դել Գրանդե, ), երգչուհի (մեցցո սոպրանո)։
Կենսագրություն
Ավարտել է Լիբանանի արվեստի ակադեմիան (1958), Վենետիկի կոնսերվատորիան, կատարելագործվել Հռոմում (ղեկավար՝ Մ. Գարբոնե)։
1959 թվականին Վենետիկի «Լա Ֆենիչե» օպերային թատրոնում կազմակերպված երաժշտական փառատոնում, որպես մենակատարուհի, երգել է 2 օրատորիայում։ 1960 թվականից Դոննա Ավրորայի (Դոմենիկո Չիմարոզայի «Ջանինի և Բեռնարդոնի») դերերգով հանդես է եկել Վենետիկի, Նեապոլի և այլ քաղաքների օպերային թատրոններում։
Դերերգերից են նաև Ռոզինա (Ջոակինո Ռոսսինիի «Սևիլյան սափրիչ»), Կարմեն (Ժորժ Բիզեի «Կարմեն), Ազուչենա, Էբոլի, Ամներիս (Ջուզեպպե Վերդիի «Տրուբադուր», «Դոն Կարլոս», «Աիդա»), Ադալջիզա, Լիզա (Վինչենցո Բելլինիի «Նորմա», «Սոմնամբուլա»)։ Համերգներով (իտալացի կոմպոզիտորների, նաև հայկական երգեր, օպերային արիաներ) շրջագայել է նաև Բեյրութում, Դամասկոսում, Հալեպում և Թեհրանում։
1991 թվականին բարեգործական առաքելությամբ այցելել է Հայաստան։
Կատեգորիա:Հայ սոպրանոներ
(2852) Դեկլերկ
(2852) Դեկլերկ (Declercq), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 23-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,786031 ա. մ., առավելագույնը մոտենում է 2,5496 ա. մ. հեռավորության վրա և հեռանում 3,0225 ա. մ. ։ Արեգակի շուրջ մեկ ամբողջական պտույտ է կատարում 1698,55 երկրային օրվա ընթացքում, իր ուղեծրով շարժվելով միջինում 0,211946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,7° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ზ
Զեն (ზენი), վրացական այբուբենի յոթերորդ տառը, բաղաձայն։ Միջազգային ISO 9984 ստանդարտով տառադարձվում է որպես Z։
Համանման է հայոց այբուբենի «Զա» տառին։
Խորեն Գասպարյան
Խորեն Մահարիկի Գասպարյան, հայ գրող, թարգմանիչ, 2002 թվականից Հայաստանի գրողների միության անդամ։
Կենսագրություն
Ծնվել է 1961 թվականի նոյեմբերի 8-ին, Կիրովական քաղաքում (այժմ՝ Վանաձոր)։
Ավարտել է Վանաձորի մանկավարժական ինստիտուտի (այժմ՝ Վանաձորի Հովհաննես Թումանյանի անվան պետական համալսարան) լեզվագրական ֆակուլտետը, միաժամանակ՝ Մոսկվայի օտար լեզուների հեռակա դասընթացի թարգմանական բաժինը։ Եղել է «Լոռու մարզ» թերթի գլխավոր խմբագրի տեղակալ (1996-2005)։ ԱՄՆ-ում ստացել է Կալիֆոռնիայի պետական համալսարանի Սակրամենտոյի մասնաճյուղի՝ ժուռնալիստիկայի և հաղորդակցության դասընթացների մասնակցի վկայական (2003)։
Եղել է Վանաձորի քաղաքապետի օգնականը՝ լրատվության գծով (2005-2012)։ Թարգմանական արվեստ, ժուռնալիստիկա և մշակութաբանություն է դասավանդել Վանաձորի պետական մանկավարժական ինստիտուտի բանասիրական ֆակուլտետում։ 2012 թ. դեկտեմբերից Վանաձորի գրադարանների կենտրոնացված համակարգի տնօրենն է։
Գրական գործունեություն
Նրա բանաստեղծությունները, պատմվածքները և թարգմանությունները տպագրվել են գրական տարբեր ժողովածուներում, գրական մամուլում՝ «Երկունք» «Գարուն», «Նոր դար», «Գրական թերթ», «Հորիզոն», «Սատիրիկոն», «Նարցիս», ԱրտԳրականություն և այլն։ Նրա բանաստեղծություններից տպագրվել են ուկրաիներեն՝ Միրոն Նեստերչուկի թարգմանությամբ, պատմվածքներից՝ անգլերեն։
Թարգմանում է անգլերենից և ռուսերենից։
ՀՀ ժուռնալիստների միության և Հայաստանի գրողների միության անդամ է։
Աղբյուրներ
Կատեգորիա:Հայ թարգմանիչներ Կատեգորիա:Հայ բանաստեղծներ Կատեգորիա:Հայաստանի ժուռնալիստների միության անդամներ Կատեգորիա:Անգլերենից հայերեն թարգմանիչներ Կատեգորիա:Ռուսերենից հայերեն թարգմանիչներ Կատեգորիա:Հայաստանի գրողների միության անդամներ Կատեգորիա:Վանաձորի պետական համալսարանի շրջանավարտներ
Թիրիշմեկ
Թիրիշմեկ, գյուղ Արևմտյան Հայաստանում, Խարբերդի վիլայեթի Խոզաթի գավառակում ։ Գտնվում էր Խոզաթ գյուղաքաղաքից 17 կմ հարավ-արևելք, Արածանիի աջ վտակ Փերի գետի հովտում, գետի ձախակողմյան լեռնային մասում։
Պատմություն
Բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
1915 թվականի նախօրյակին ուներ 36 տուն՝ 288 հայ բնակչով։
Տնտեսություն
Բնակչության հիմնական զբաղմունքը անասնապահություն, ծխախոտի ու հացահատիկ մշակությունն էր։
Պատմամշակութային կառույցներ
Թիրիշմեկն ուներ իրամոր խորան անունով ավերված եկեղեցի։ Գյուղի շրջակայքում կային նաև այլ հնավայրեր, քանդված ու ավերված եկեղեցիներ, բերդեր ։
Ծանոթագրություններ
Կատեգորիա:Արևմտյան Հայաստանի գյուղեր
Սեն Կլը (կանտոն)
Սեն Կլը (Saint-Claud), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Կոնֆոլան օկրուգի մեջ։ Համաձայն 2007 թվականի մարդահամարի կանտոնի բնակչությունը 10997 մարդ էր։ Կանտոնի համարը 1626 է։ Կանտոնում կա 14 կոմունա։
Արտաքին հղումներ
Կատեգորիա:Ֆրանսիայի կանտոններ
Կրասովկա (գյուղ, Օկոնեշնիկովսկի շրջան)
Կրասովկա (Красовка), գյուղ Ռուսաստանի Օմսկի մարզի Օկոնեշնիկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1911 թվականին հիմնադրված բնակավայրեր Կատեգորիա:Ռուսաստանի Օմսկի մարզի Օկոնեշնիկովսկի շրջանի բնակավայրեր
Ազատության պողոտա (Լիսաբոն)
Ազատության պողոտա (Avenida da Liberdade), փողոց Լիսաբոնի կենտրոնում։ Այն 90 մ լայնությամբ և 1100 մ երկարությամբ լայն պուրակ է՝ բազմաթիվ կանաչ տնկարկներով և քայլուղիներով։
Փողոցը հայտնվել է 1879-1886 թվականներին փարիզյան պուրակների պատկերով և նմանությամբ։ Փողոցի ստեղծումը կարևոր փուլ դարձավ քաղաքի զարգացման պատմության և դեպի հյուսիս ընդլայնման համար։ Այստեղ սկսեցին բնակվել ապահովված բնակիչներն ու կառուցվել էլիտար շենքեր։ 19-րդ դարից այստեղ պահպանվել են պորտուգալական պատմության և քաղաքային ճարտարապետության հուշարձաններ, հետիոտնային քայլուղիներ, հուշարձաններ և արձաններ նվիրված Ալմեիդ Գարրետին, Ալեքսանդր Գերկուլանին, ինչպես նաև Առաջին համաշխարհային պատերազմում զոհվածներին նվիրված հուշակոթողը և այլն։
20-21-րդ դարերում այստեղ տեղակայվել են շքեղ առանձնատներ, հյուրանոցներ, ռեստորաններ, խանութներ և հոթելներ։ Ազատության պողոտան, ըստ որոշ տվյալների, զբաղեցնում է 35-րդ տեղը աշխարհի ամենահարուստ փողոցների շարքում՝ շնորհիվ հանրահայտ ապրանքանիշերի (Christian Dior, Chanel, Versace, Gucci, Givenchy, Yves Saint Laurent, Louis Vuitton, Prada, Dolce & Gabbana, Armani, Burberry) բուտիկների։
Արտաքին հղումներ
Կատեգորիա:Լիսաբոնի փողոցներ
Միգամածություն
Միգամածություններ, տիեզերական գոյացություններ, լինում են գալակտիկական և արտագալակտիկական։ Գալակտիկական միգամածությունները միջաստղային գազի, փոշու և պլազմայի հսկայական կուտակումներ են՝ լուսավոր և մութ ամպեր։ Գալակտիկական միգամածությունների մի մասը թույլ լուսավորվում է հարևան աստղերի լույսով և տեսանելի է աստղադիտակներով։ Մյուսները մուգ թանաքաբծերի նման են և կլանում են իրենցից այն կողմ գտնվող աստղերից եկող լույսը։ Մեր Գալակտիկայում՝ Ծիր Կաթինում, այդպիսի ամենահայտնի միգամածություններից է Ածխի պարկը, որը գտնվում է Հարավային խաչ համաստեղությունում։ Ժամանակակից աստղագիտության տվյալներով՝ գալակտիկական միգամածությունները լինում են դիֆուզային, մոլորակաձև, գիսավորաձև, գերնոր աստղերի բռնկման մնացորդներից առաջացած և Վոլֆ-Ռայեի աստղերի շուրջը գոյացած։
1920-ական թվականներին ամերիկացի աստղագետ Էդվին Հաբլն ապացուցել է, որ արտագալակտիկական միգամածություններն աստղային համակարգեր են, այսինքն՝ գալակտիկաներ։
Արտաքին հղումներ
Կատեգորիա:Միգամածություններ
Դևյատիբրատովո
Դևյատիբրատովո (Девятибратове), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1800 թվականին։
2001 թվականի տվյալներով Դևյատիբրատովո գյուղում բնակվում էր 39 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 169,57 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Մադեյսկի (մարզադաշտ)
Նոր մարզադաշտի կառուցման ծրագիրը Մադեյսկիի մոտ ծագել է դեռևս 1995 թվականին, քանի որ, նրա կարծիքով, հին «ռոյալս» արենան՝ 15 հազարերորդ «Էլմ Պարկը», պիտանի չէր ընդլայնման համար և չէր համապատասխանում ակումբի հավակնություններին։ «Ռեդինգը» նոր մարզադաշտում առաջին հանդիպումն անց է կացրել 1998 թվականի օգոստոսի 22-ին՝ 3:0 հաշվով պարտության մատնելով «Լուտոն Թաունին»։ Պաշտոնական բացումը տեղի է ունեցել Գլոստերի Բիրգիտ դքսուհու ներկայությամբ՝ սույն տարվա սեպտեմբերի 10-ին։
Պրեմիեր լիգայում «ռոյալսի» հաջող ելույթներից հետո ստեղծվել են մարզադաշտի տարողունակությունը մինչև 37 հազար տեղ ընդլայնելու պլաններ։ 2007 թվականին աշխատանքները սկսվեցին, սակայն հետագայում սառեցվեցին՝ կապված Ռեդինգի ցածր դիվիզիոն մեկնելու հետ։
«Լոնդոն Այրիշ»
2000 թվականից մարզադաշտն ընդունում է ռեգբիի «Լոնդոն Այրիշ» ակումբի տնային խաղերը։ 2008 թվականի հունվարի 11-ին հայտարարվել էր, որ «իռլանդացիները» երկարաձգել են «Մադեյսկիի» վարձակալության ժամկետը մինչև 2026 թվականը։ 2008 թվականի մարտի 16-ին մարզադաշտում սահմանվել էր Պրեմիեր լիգայի հաճախելիության ռեկորդ՝ «Լոնդոն Ուոսպսի» հետ հանդիպմանը մասնակցել էր 23 709 երկրպագու։ 2010 թվականին մարզադաշտը ճանաչվել է ռեգբիի համար Անգլիայի ամենահարմար ստադիոնը։ Rugby World ամսագրի հարցմանը մասնակցել են 1500 երկրպագուներ ամբողջ երկրից և «Մադեյսկիի» օգտին տրվել է ձայների գրեթե քառորդ մասը ։
Կասյանովկա (գյուղ, Տոմաշպոլի շրջան)
Կասյանովկա (Касянівка), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1800 թվականին։
2001 թվականի տվյալներով Կասյանովկա գյուղում բնակվում էր 46 մարդ։ Բնակավայրը զբաղեցնում է 0,238 կմ² տարածք։ Բնակչության խտությունը կազմում էր 193,28 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տոմաշպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Պիրաինո
Պիրաինո  (Piraino), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 3799 մարդ, բնակչության խտությունը կազմում է 223 մարդ/կմ²։ Զբաղեցնում է 17կմ² մակերես տարածք։ Փոստային ինդեքսն է՝ 98060։ Հեռախոսային կոդը՝ +39 0941։
Կոմունայի հովանավորն է Սուրբ Հովսեփը։ Տոնը նշվում է Սուրբ Զատիկից հետո առաջին երեքշաբթի օրը։
Արտաքին հղումներ
Կատեգորիա:Սիցիլիայի քաղաքներ Կատեգորիա:Իտալիայի քաղաքներ Կատեգորիա:Իտալիայի բնակավայրեր
True Crime: New York City
True Crime: New York City (հայերեն՝ Իրական հանցագործություն։ Նյու Յորք քաղաք), 2005 թվականի բաց աշխարհի մարտա-արկածային տեսախաղ է, որը մշակվել է Luxoflux-ի կողմից PlayStation 2-ի, Xbox-ի և GameCube-ի համար։ Այն տեղափոխվեց Microsoft Windows-ում Aspyr-ի և բջջայինի վրա՝ Hands-On Mobile-ի միջոցով ։ Այն հրապարակվել է բոլոր համակարգերում Activision-ի կողմից։ PlayStation 2, Xbox և GameCube տարբերակները թողարկվել են 2005 թվականի նոյեմբերին, ԱՀ տարբերակը՝ 2006 թվականի մարտին, իսկ բջջային տարբերակը՝ 2007 թվականի մարտին։ Սա True Crime-ի ֆրանշիզայի երկրորդ և վերջին մուտքն է 2003 թվականի True Crime: Streets of LA-ից հետո։
Սյուժե
Խաղը սկսվում է 2000 թվականի դեկտեմբերին, երբ գանգստեր Մարկուս Ռիդը (հնչյունավորել է Էյվերի Ուադելը) գալիս է իրեն դավաճանած գործընկերոջ տուն։ Ռիդին նշանակել էին կազմակերպված հանցավորության կայսրության ղեկավարը, որը ղեկավարում էր նրա հայրը՝ Իսայա «Թագավոր» Ռիդը (Լոուրենս Ֆիշբերն), որը տասնհինգ տարի բանտում էր։ Նյու Յորքում Ռիդին հարվածելու փորձ կատարվեց, ինչ-որ մեկը դանակահարեց Եսային բանտում։ Այնուամենայնիվ, և՛ հայրը, և՛ որդին ողջ են մնացել, և Ռիդն այժմ սպանում է բոլորին, ովքեր դավաճանել են իրեն։ Այնուհետև դեպքի վայր է ժամանում ՆՅՈԲ-ի հետախույզ Թերի Հիգինսը (Միկի Ռուրկ)։ Նա Եսայիայի մտերիմ ընկերն է և Ռիդի կնքահայրը, և նա առաջարկում է կոծկել սպանությունները՝ պայմանով, որ Ռիդը ձեռք կբերի իր կյանքը։
Հինգ տարի անց Ռիդն այժմ ՆՅՈԲ-ի սպա է և աշխատում է որպես ծեծի ենթարկված ոստիկան՝ լեյտենանտ Դինա Դիքսոնի (Մարիսկա Հարգիթայ) հրամանատարության ներքո։ Այնուամենայնիվ, նա դիմել և ընդունվել է Կազմակերպված հանցավորության դեմ պայքարի բաժին, որը ղեկավարում է ղեկավար Վիկտոր Նավարոն (Եսայի Մորալես), որտեղ նա համագործակցում է Հիգինսի հետ։ Ռիդի առաջին գիշերը Հիգինսը գնում է պահեստում հանդիպման՝ ասելով Ռիդին, որ կարիք չունի իմանալու մանրամասները։ Հիգինսի շենք մտնելուց ակնթարթներ անց այն պայթում է՝ սպանելով Հիգինսին։ Հետագայում Նավարոն Ռիդին վերադարձնում է Դիքսոնի հրամանատարությանը։ Նա ասում է նրան, որ նա կարող է պահպանել իր վերջերս վաստակած առաջխաղացումը և աշխատել քաղաքացիական հագուստով, բայց չպետք է հետաքննի Հիգինսի մահը, քանի որ Նավարոն ցանկանում է, որ հետաքննությունը մնա ԿՀԴՊՎ-ի (Կազմակերպված հանցավորության դեմ պայքարի վարչություն) ներսում։ Դրանից անմիջապես հետո Ռիդի հետ կապվում է ՀԴԲ-ի հատուկ գործակալ Գաբրիել Ուիթինգը (Քրիստոֆեր Ուոքեն), ով հայտնում է նրան, որ ԿՀԴՊՎ-ում խալ կա։ Ուիթինգը կարծում է, որ Հիգինսը պատրաստվում էր բացահայտել խլուրդի ինքնությունը, ինչի պատճառով էլ նա սպանվեց։ Իր մահից առաջ Հիգինսը Ուիթինգին ասաց, որ Ռիդին հետաքննության մեջ բերի, եթե ինչ-որ բան պատահի։ Այն ամենը, ինչ Ուիթինգը գիտի խլուրդի մասին, այն է, որ նրանք կապի մեջ են Մանհեթենի չորս խոշոր հանցավոր կազմակերպությունների հետ։
Ռիդի առաջին հետաքննությունը Մագդալենա կարտելն է, որը, ենթադրաբար, պատասխանատու է Նյու Յորքի կոկաինի առևտրի 75%-ի համար։ Հիգինսը կապ է հաստատել սոցիալիստ և բարերար Թերեզա Կաստիլյոյի (Սոկորրո Սանտյագո) հետ, որը, նրա կարծիքով, կարող է օգնել իրեն մտնել կարտելի ներսում։ Նա Ռիդին տալիս է տեղեկություններ, որոնք տանում են նրան Մագդալենայի ապահով տուն, որտեղ նա հետապնդում է նրանց առաջնորդ Ռեյին (Պաոլո Անդինո)։ Այնուամենայնիվ, Ռեյը, պարզվում է, Լատինական լորդերի ղեկավարն է, Մագդալենայի կարտելի հիմնական մրցակիցը. Կարտելը օգտագործում էր Ռիդին իրենց մրցակցությունը հանելու համար։ Ռիդը հայտնաբերում է, որ Թերեզայի իսկական անունը Մագդալենա Ռոխաս է, և նա ղեկավարում է կարտելը։ Նա ձերբակալում է նրան, բայց նա ասում է նրան, որ չգիտի, թե ով է խալը, միայն թե քանի որ նրանց տեղեկությունները միշտ ճշգրիտ են եղել, նա գիտի, որ դա ինչ-որ մեկը բարձր է ԿՀԴՊՎ-ում։
Ռիդը հաջորդում է Պալերմոյի ամբոխի հետևից։ Ուայթինգն ասում է նրան, որ երբ վերջին Դոնը բանտարկվեց 1995 թվականին, ամբոխը անկում ապրեց։ Վերջերս, սակայն, մնացորդները սկսել են կազմակերպվել։ Ուիթինգը կարծում է, որ նոր Դոն է հայտնվել, բայց վստահ չէ, թե ով կարող է լինել։ Ամբոխի եկամտաբեր անօրինական օրգանների վիրահատությունը հեռացնելուց և նոր դոնի աջ ձեռքը՝ Ալֆիին հարցաքննելուց հետո, Ռիդին տանում են ընտանիքի դոն՝ Վինսենթ Թուզիին (Ֆրեդ Բերման)։ Երբ Ռիդը հարցաքննում է նրան, նա ասում է, որ երբեք չի հանդիպել ԿՀԴՊՎ խլուրդին. նրանց ամբողջ գործն իրականացվել է հեռախոսով։ Թուզին միայն գիտի, որ նա ունի իսպանական առոգանություն։
Ռիդը հաջորդիվ հետաքննում է Նախագահների ակումբը. ավազակախումբ, որը ղեկավարում են հինգ տղամարդիկ՝ օգտագործելով Միացյալ Նահանգների նախկին նախագահների կեղծանունները։ Նրանք վերահսկում են «Փոփ» կոչվող նոր թմրանյութի մատակարարումը, որը էքստազիի և կոկաինի համակցություն է։ Առաջատարներից չորսն իրենց անվանում են Լինքոլն, Հեմիլթոն, Ջեքսոն և Գրանտ։ Ընդհանուր առաջնորդը կոչվում է Բենջամին, որը հեգնական հպարտանում է նրանով, որ Բենջամին Ֆրանկլինը երբեք նախագահ չի եղել։ Ուիթինգը Ռիդին ուղարկում է Հարլեմում գտնվող թմրանյութերի որջ, որը ղեկավարում է Լինքոլնը (Ֆիլ Մորիս)։ Լինքոլնը Ռիդին առաջնորդում է Հեմիլթոնի մոտ (Ռիչարդ Յարվուդ), ով նրան ասում է, որ յակուձաները պատերազմ են հայտարարել նախագահներին, իսկ Ջեքսոնը ճանապարհին է սպանելու Յակուզայի առաջնորդ Կոբիին (Ջինա Մորի)։ Ռիդը փրկում է Կոբիին կրակոցից և սպանում Ջեքսոնին։ Կոբին ասում է, որ Բենջամինի իսկական անունը Լայոնել Ջոնս է (Քորնել Ուոմաք), հայտնի ռեփեր և երաժշտական պրոդյուսեր։ Ռիդը գնում է Ջոնսի գործարան՝ ժամանակին ժամանելով տեսնելու Գրանտի (Գրեգ Իգլս) կողմից սպանված Կոբիի մարդկանց։ Գրանտը Ռիդին տանում է Ջոնսի շենք, որտեղ Ռիդը Ջոնսի մարդկանց միջոցով կռվում է դեպի տանիքի իր զեն այգին՝ տեսնելով, որ նա սպանում է Կոբիին։ Նա հարցաքննում է Ջոնսին, ով ասում է նրան, որ չգիտի, թե ով է ԿՀԴՊՎ-ի խալը, բացառությամբ, որ ինքն իրեն «Էլ Ջեֆե» է անվանում։
Ռիդը հաջորդում է Ստվեր Տոնգին, եռյակի հանդերձանքը, որը ղեկավարում է Լիլանդ Շենը (Ջերի Յին)։ Ուիթինգը միայն մեկ ճանապարհ ունի, որպեսզի Ռիդը կապ հաստատի Լիլենդի հետ. նրա խորթ քույրը՝ Վիվիանը (Ջենիֆեր Չու) վերջերս փախել է, և Շենը չի կարողանում գտնել նրան։ Ուիթինգը Ռիդին ասում է, թե որտեղ է նա, և Ռիդը նրան վերադարձնում է Լիլենդ՝ ձևացնելով, որ նա ցանկանում է գործարք կնքել Թագավորի հետ՝ Լիլանդի ապրանքները Հարլեմում բաժանելու համար։ Լիլենդը Ռիդին կապի մեջ է դնում Լինի (Ջեյմս Հոնգ) հետ, ով զբաղվում է տեղական բաշխմամբ։ Այնուամենայնիվ, Լիլենդը հայտնաբերում է, որ Ռիդը գաղտնի ոստիկան է և Լինին պատվիրում է սպանել նրան։ Ռիդը ողջ է մնում, և Լինին տված տեղեկատվության հիման վրա գնում է չինական նավահանգիստ, որտեղ տեղի է ունենում մարդկանց մաքսանենգության գործողությունը։ Այն բանից հետո, երբ նա իջեցնում է նավի նավապետին և հարցաքննում նրան, Ռիդը գնում է Լիլենդի շտաբ, որտեղ Լիլանդն ասում է նրան, որ չգիտի, թե ով է խլուրդը, բայց նա գիտի, որ կաշառքը պետք է վերցնեն Գրանդի պահարանում։ Կենտրոնական կայարան.
Ռիդը զանգահարում է Ուիթինգին՝ ասելով նրան, որ կարծում է, որ Նավարոն խալն է, և խնդրում է խուզարկության հրաման տալ պահարանը։ Ներսում նրանք գտնում են գումարը, թեև Նավարոն պնդում է, որ իրեն սարքել են։ Լավ ավարտի դեպքում Ուիթինգը ձերբակալում է նրան, և, կարծելով, որ գործը փակված է, Ռիդը գնում է տուն։ Սակայն մետրոյում նրան մոտենում է Հիգինսը։ Ռիդն անմիջապես հասկանում է, որ Հիգինսն ամբողջ ընթացքում խալն էր։ Նա գիտեր, որ Ուիթինգը մոտենում էր իրեն, ուստի նա կեղծեց իր մահը, իսկ հետո ստեղծեց Նավարոյին, որպեսզի վերցնի անկումը։ Հիգինսը Ռիդին խնդրում է միանալ իրեն՝ նրան կաշառք առաջարկելով և սպառնում է բացահայտել իր դերը 5 տարի առաջ տեղի ունեցած սպանդում, սակայն Ռիդը մերժում է։ Նա հետապնդում է Հիգինսին մետրոյի վագոնով, ի վերջո սպանելով նրան։ Որպես վարձատրություն Ռիդի աշխատանքի համար, Ուիթինգը խոստանում է մի քանի թել քաշել, որպեսզի Իսաային լսումներ ստանա ՇԴ-ի հետ։
Վատ ավարտում Նավարոն սպանում է Ուիթինգին, երբ փորձում է ձերբակալել նրան, իսկ Ռիդը հետապնդում է նրան մետրո՝ սպանելով նրան։ Երբ Ռիդը գնում է տուն, նրան մոտենում է Հիգինսը։ Ռիդը զարմացած չէ, քանի որ հասկացել է, որ Հիգինսը կեղծել է իր մահը։ Հիգինսը Ռիդին խնդրում է միանալ իրեն Մեքսիկայում, սակայն Ռիդը սպանում է նրան։ Խաղն ավարտվում է նրանով, որ Ռիդը նստած է մետրոյի կայարանում և մտածում է, թե ինչ անել Հիգինսի փողերի հետ։
Բլինովսկայա (գյուղ, Վոժեգոդսկի շրջան)
Բլինովսկայա (Блиновская), գյուղ Ռուսաստանի Վոլոգդայի մարզի Վոժեգոդսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Վոժեգոդսկի շրջանի բնակավայրեր
Նատալյա Գոնչար
Նատալյա Ալեքսանդրի Գոնչար, հայ գրականագետ, թարգմանչուհի, բանասիրական գիտությունների թեկնածու, դոցենտ, 1967 թվականից Հայաստանի գրողների միության անդամ։
Կենսագրություն
Ծնվել է 1937 թվականի դեկտեմբերի 27-ին, Լենինգրադում (այժմ՝ Սանկտ Պետերբուրգ)։ Ավարտել է ԵՊՀ բանասիրական ‎‎ֆակուլտետի ռուսական բաժինը։ Աշխատել է «Լիտերատուրնայա Արմենիա» ամսագրում, ապա՝ ԵՊՀ հայագիտական կենտրոնում իբրև գրաքննադատության և գրական կապերի բաժնի վարիչ։
Դասախոսել է ԵՊՀ-ում, «Բանբեր Երևանի համալսարանի» հանդեսի գլխավոր խմբագրի տեղակալն է։ Իբրև գրականագետ զբաղվում է ռուս գրականության և հայ-ռուսական գրական կապերի խնդիրներով, Վիլյամ Սարոյանի ստեղծագործությունների ուսումնասիրությամբ, նրա մասին առաջին ռուսերեն մենագրության հեղինակն է։ Կազմել և խմբագրել է տասնյակ գրքեր։
Հեղինակ է շուրջ 20 գրքի (գրականագիտական և թարգմանական)։
Ծանոթագրություններ
Կատեգորիա:Հայ գրականագետներ Կատեգորիա:Անգլերենից հայերեն թարգմանիչներ Կատեգորիա:Ռուսերենից հայերեն թարգմանիչներ Կատեգորիա:Բանասիրական գիտությունների թեկնածուներ
I Don’t Search I Find
«I Don’t Search I Find», ամերիկացի երգչուհի Մադոննայի ձայնագրած երգը իր տասնչորսերորդ «Madame X» ստուդիական ալբոմի համար։ Երգի հեղինական ու համապրոդյուսերը երգչուհու հետ միասին եղել է Միրվե Ահմաձայը։
Պատմություն
2019 թվականի դեկտեմբերի 6-ին թողարկվել է ժողովածուն Հանի Դիժոնի երեք ռեմիքսներով ։ Երգը դարձել է ալբոմի չորրորդ անընդմեջ ձայնագրությունը, որն ընդգրկվել է Billboard Dance Club Songs հիթ-շքերթի առաջին տասնյակում։ 2020 թվականի փետրվարին երգը գլխավորել է տվյալ հիթ-շքերթը և դարձել Մադոննայի համար № 1 հիսուներորդ ռեկորդային սինգլը, երգչուհին դարձել է պատմության մեջ միակ երաժիշտը, որը 50 անգամ գլխավորել է առանձին վերցրած Billboard հիթ-շքերթը և միակ երաժիշտը, որն հինգ տարբեր տասնամյակներում (80-ական, 90-ական, 00-ական, 10-ական և 20-ական թվականներին) Billboard հիթ-շքերթներում ունեցել է առնվազն մեկ № 1 հիթ ։
2020 թվականի մայիսի 1-ին թողարկվել է երգի նոր ռեմիքսներով ժողովածուն ։
2020 թվականի մայիսի 22-ին երգը Իտալիայում թողարկվել է որպես ալբոմի չորրորդ սինգլ ։
Քննադատություն
Դեկտեմբերի 28-ին հրապարակվել Է ըստ New York Post-ի տարվա լավագույն երգերի ցուցակը, «I Don’t Search I Find» երգը զբաղեցրել է ութերորդ տեղը, ինչպես նաև ավելի վաղ ալբոմի տեսությունում երգը առանձնացվել է որպես ալբոմի ամենահաջողվածներից մեկը, գրախոսականը այն անվանել է «Confessions on a Dance Floor» ալբոմի դիսկո գնդակի էֆեկտով EDM շարունակություն ։
Համերգային շրջագայություն
Երգը ներառվել է Madame X Tour համերգային շրջագայության սեթ-ցուցակում։ Երգի համարում Մադոննան հանդես է եկել կաշվե վերարկուով և մեկ աչքին վիրակապով։ Ըստ սյուժեի՝ նրան հետապնդել են դետեկտիվ ձևացող պարողները հարցաքննելու նպատակով ։
Ձայնագրության մասնակիցներ
«Madame X» ալբոմի տվյալներով.
Ծանոթագրություններ
Կատեգորիա:2020 սինգլներ Կատեգորիա:Մադոննայի երգեր
Հայրապետի և Հրէպէկայի խաչքար (Սևանավանք)
Հայրապետի և Հրէպէկայի խաչքար, գտնվում է Հայաստանի Գեղարքունիքի մարզի Սևան քաղաքի հյուսիսարևելյան հատվածում՝ Սևանավանքի սուրբ Առաքելոց եկեղեցու խորանի մոտ՝ պատվանդանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.4/18.1.8) ։
Քանդակներ
Խաչարձանի կենտրոնում խաչելությունն է. Հիսուսը խաչված մի զարդարուն խաչի վրա, ուղիղ կանգնած, ծնկներից էլ ցած հասնող, քղանցքները զարդարուն՝ կոլոբիոն հագած, կրունկներն իրար կողքի և ոտների ծայրերն հակառակ ուղղություններով։ Քրիստոսի գլխի մազերը երկու ոլորուն և երկար կավիկներով իջնում են ուսերից էլ ցած։ Խաչեցյալի երկու կողմից ծունկի են եկել Հովհաննես Մկրտիչն ու Մարիամ Աստվածածինը։
Խաչելության տակ դժոխքի ավերումն է. Հիսուսը դարձյալ երկար կավիկներով, սրածայր մորուքով, գոտեկապ երկար պարեգոտով, ոտքերի տակ «դժոխքի դռներն են», աջով բռնել է Ադամի ձեռքը,որն էլ իր հերթին բռնել է Եվայի ձեռքը։ Հիսուսը ձախ ձեռքով բռնել է խաչագլուխ գավազանը, որի նիզակաձև ծայրը խրել է գալարված վիշապի բերանը։ Մի վիշապ էլ քանդակված է աջ կողմից։ Ադամից վերև պատկերված է խաղողի ողկույազներով կենաց ծառ։
Քիվից ներքև, ձախ կողմում կրկին Հիսուսն է՝ «Ամենակալ» տիպի պատկերավորմամբ:Հիսուսի հագին պատկերված զգեստը արևելյան մոտիվներ ունի՝ երկար պարեգոտի վրա աբբա. գլխի կավիկները իջնում են կրծքի վրա, մորուքը թավ է, սրածայր։ Աջ ձեռքը բարձրացրել է վեր, օրհնելու համար, իսկ ձախը՝ տարել կրծքին։
Այս պատկերաքանդակից ներքև Մարիամն է՝ գրկում առած մանուկ Հիսուսին։ Ապա պատկերված է երկու կենդանի՝ էշ և եզ, որով Տրդատը ցանկացել է պատկերել Հիսուսի ծննդյան տեսարանը։
Կենդանիներից ցած էլ պատկերված են երեք թագազարդ ֆիգուրներ, կանգնած իրար կողքի, ձեռքերն աղոթավորի ձևով՝ ափով դեպի ներս, որն մինչև այժմ էլ մնացել է եկեղեցու մեջ նորընծա ձեռնադրվողների համար, երբ երեսները դեպի ժողովորդն են դարձնում։ Նույնացվում է մոգերի հետ, բայց դրանք արդարների դասն են՝ վերջին դատաստանի տեսարանի հետ կապված, իբրև խաչարձանի ձախ կողմի պատկերագրության մաս։
Հակադիր կողմում՝ վերից վար, վերջին դատաստանն է պատկերված. ամենից բարձր Հիսուսի գլուխն է, աջից և ձախից Արեգակն ու Լուսինը, իսկ սրանց տակ չորս հրեշտակներ՝ փողերը բերաններին։ Այս պատկերաքանդակից ներքև պատկերված է մեղքի և արդարության կշեռքը. սատանաներից մեը մեջքով բարձրացնում է մի թաթը, իսկ մյուս թաթով ցած քաշում, որպեսզի մեղքն ավելի ծանրանա։ Իսկ ամենաներքևում մեղավորների դասն է երեք ֆիգուրներով։
Վիմական արձանագրություն
Խաչքարի քիվին, քանդակների շուրջ և ճակատին առկա է վիմական արձանագրություններ (թերի).
Համաձայն արձանագրության խաչքարը կանգնեցվել է 1653 թվականին՝ Տրդատ կազմողի կողմից։
Գրականություն
Կատեգորիա:Գեղարքունիքի մարզի խաչքարեր Կատեգորիա:Խաչքարերի վիմական արձանագրություններ Կատեգորիա:Ամենափրկիչ խաչքարեր Կատեգորիա:Տեղահանված խաչքարեր
Ին
Ին, գյուղ Արևմտյան Հայաստանում, Խարբերդի վիլայեթի Խոզաթի գավառակում ։ Գտնվում էր Խոզաթ գյուղաքաղաքից հարավ։
Բնակչություն
XX դարի սկզբին ուներ 30 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Էռնեստ Բորգնայն
Էռնեստ Բորգնայն (Ernest Borgnine, իսկական անուն ազգանունը՝ Էրմես Էֆրոն Բորգնինո, ), ամերիկացի դերասան, խաղացել է 200-ից ավելի գեղարվեստական և հեռուստատեսային ֆիլմերում ու սերիալներում։
Կենսագրություն և կարիերա
Էրմես Էֆրոն Բորգնինոն (Ermes Effron Borgnino) ծնվել է 1917 թ. հունվարի 24-ին ԱՄՆ-ի Կոնեկտիկուտ նահանգում։ Նրա ծնողները գաղթել էին Իտալիայից։ Դպրոցն ավարտելուց հետո 10 տարի ծառայում է ԱՄՆ-ի ռազմածովային ուժերում։ 1941 թ. թոշակի է անցնում, սակայն Երկրորդ համաշխարհային պատերազմի սկսվելու պատճառով կրկին զորակոչվում է ծառայություն ԱՄՆ-ի բանակում, մասնակցելով պատերազմին։ Պատերազմից հետո փորձելով աշխատանք գտնել տարբեր մասնագիտություններ է փոխում։
Մրցանակներ
Ընդհանուր թվով 13 տարբեր կինոմրցանակ է ստացել, ներկայացված է եղել ևս 8-ի։
Այդ թվում՝
Ադամ Լևին
Ադամ Նոա Լևին (Adam Noah Levine, ), ամերիկացի երգիչ, երգերի հեղինակ, մուլտի գործիքավորող և դերասան։ Հանդիսանում է Maroon 5 փոփ ռոք խմբի գլխավոր վոկալիստը։
Երաժշտական կարիերան սկսել է 1994 թվականին՝ հիմնադրելով Kara's Flowers ալտերնատիվ ռոք խումբը, որի գլխավոր վոկալիստն ու կիթառահարն է եղել ։ 1997 թվականին խումբը «The Fourth World» կոչվող առաջին ալբոմի գրանցած վաճառքի ցածր արդյունքի պատճառով այլևս չշարունակեց իր գործունեությունը ։ 2001 թվականին խմբի անդամները որոշեցին վերամիավորվել, և նրանց միացավ կիթառահար Ջեյմս Վալենթայնը ։ Նրանք ձևավորեցին Maroon 5 խումբը, որն ունեցել է զգալի հաջողություններ։ 2002 թվականին խումբը թողարկեց «Songs About Jane» անվանումը կրող առաջին ալբոմը, որը մի քանի անգամ պլատինե սերտիֆիկատ է ստացել Միացյալ Նահանգներում ։ Այդ ալբոմին հաջորդեցին «It Won't Be Soon Before Long» (2007) , «Hands All Over» (2010) , «Overexposed» (2012) և «V» (2014) ալբոմները։ Որպես Maroon 5 խմբի անդամ՝ Լևինը ստացել է բազմաթիվ մրցանակներ, այդ թվում՝ երեք Գրեմմի , երեք Ամերիկյան երաժշտական մրցանակ  և մեկ MTV երաժշտական տեսահոլովակի մրցանակ ։
2011 թվականից սկսած Լևինը հանդիսանում է NBC հեռուստաընկերության տաղանդներ փնտրող The Voice նախագծի ժյուրիի անդամ ։ Այդ նախագծի առաջին, հինգերորդ և իններորդ եթերաշրջանի հաղթողները եղել են իր թիմից ։ 2012 թվականին նա նկարահանվել է «Ամերիկյան սարսափ պատմություն» հեռուստասերիալի երկրորդ եթերաշրջանում, իսկ նույն տարում ստացել է «Սկսել նորից» ֆիլմի գլխավոր դերերից մեկը ։ Maroon 5 խմբից առանձին (որպես անհատ կատարող) համագործակցել է այնպիսի կատարողների հետ, ինչպիսիք են Քանյե Ուեսթ , Ալիշա Քիզ , Սլեշ , Ֆիֆթի Սենթ , Gym Class Heroes և այլք։
Լևինը զբաղվում է ձեռնարկատիրությամբ։ 2013 թվականին հիմնադրել է օծանելիքի իր սեփական հավաքածուն ։ Նույն տարում համագործակցել է Sears Holdings ընկերության հետ՝ որպեսզի մշակի հագուստի և աքսեսուարների իր հավաքածուն ։ Լևինը նաև ունի իր ձայնագրման լեյբլը՝ 222 Records :
Վաղ կյանք
Ադամ Նոա Լևինը ծնվել է 1979 թվականի մարտի 18-ին Լոս Անջելեսում, Կալիֆորնիա ։ Նրա հայրը՝ Ֆրեդ Լևինը, M. Fredric հագուստի ապրանքանիշի հիմնադիրն է, իսկ մայրը՝ Փեթսի Նոան, ընդունարանի խորհրդատու է ։ Նա ունի երկու եղբայր՝ Մայքլը և Սեմը ։ Լևինի ծնողներն ամուսնալուծվել են, երբ նա 7 տարեկան էր։ Նրանց ամուսնալուծության պատճառով Լևինն անցել է թերապիա, սակայն դա անվանել է «ժամանակի անիմաստ կորուստ»՝ բացատրելով․ «Նրանք (ծնողները) չէին կարող ընդունել այն փաստը, որ ես կարող էի նորմալ վերաբերվել դրան։ Ես լալիս էի, գոռում ու ասում էի. «Ինչու՞»» : Ծնողների ամուսնալուծությունից հետո նա ապրել է մոր հետ, իսկ հանգստյան օրերին՝ հոր հետ ։ Լրագրող Թիմոթի Նոան և հեռուստասերիալների պրոդյուսեր Փիթեր Նոան Լևինի քեռիներն են ։
Լևինն իր ընտանիքը «շատ երաժշտական» է համարում։ Լևինի մայրը, ով The Beatles-ի, Simon & Garfunkel-ի և Fleetwood Mac-ի երկրպագու է, նրա մեջ սերմանել է երաժշտության նկատմամբ սերը ։ Ըստ Լևինի՝ The Beatles խումբը ձևավորել է իր երաժշտական ճաշակը ։ Լևինը հաճախել է այն նույն մանկապարտեզը, որտեղ նաև հաճախել են դերասաններ Ջեյսոն Սիգելը և Ջեյք Ջիլենհոլը ։ Նա սովորել է Լոս Անջելեսի Բրենտվուդի դպրոցում, որտեղ էլ հանդիպել է իր ապագա խմբի անդամներ Ջեսսի Կարմայքլին, Միքի Մեդենին ու Ռայան Դուսիկին ։ Դեռահասության շրջանում Լևինը օգտագործել է հալյուցինոգեն թմրամիջոցներ։ «Q» ամսագրին տված հարցազրույցում նա խոստովանել է, որ օգտագործել է ցնորածին սնկեր, սակայն դրանք անվանել է «աղբ» և նշել է, որ երբեք թմրամիջոցները չի չարաշահել ։
Լևինի հայրը և մոր կողմից պապը հրեաներ են, իսկ նրա մորական կողմից տատը եղել է բողոքական ։ Լևինն իրեն նույնպես հրեա է համարում ՝ չնայած «The Jewish Chronicle» շաբաթաթերթի հետ հարցազրույցում ասել է, որ մերժում է ձևական կրոնական պրակտիկան և նախընտրում է ավելի ընդհանրացված հոգևոր կյանքի ճանապարհը ։ Մանուկ հասակում նա որոշել է չընդունել Բար Միցվա՝ բացատրելով, որ չի կարծում, թե դա Աստծու հետ հաղորդակցվելու ամենահարգալից ձևն է ։
Kara's Flowers
1995 թվականի սեպտեմբերին Լևինը Ջեսսի Կարամայքլի, Միքի Մեդենի և Ռայան Դուսիկի հետ միասին հիմնադրեց Kara's Flowers ալտերնատիվ ռոք խումբը, որտեղ նա հանդես էր գալիս որպես վոկալիստ և կիթառահար ։ Նրանք առաջին անգամ ելույթ ունեցան Արևմտյան Հոլիվուդի Whisky a Go Go գիշերային ակումբում ։ 1997 թվականին, երբ նրանք ելույթ էին ունենում Մալիբու քաղաքում, խմբին բացահայտեց պրոդյուսեր Թոմի Ալենը, ով առաջարկեց նրանց համագործակցել իր և Ջոն Դենիկոլայի հետ։ Նրանք օգնեցին խմբին երգ ձայնագրել, որն այնուհետև լսեց պրոդյուսեր Ռոբ Կավալլոն և խմբին օգնեց պայմանագիր ստորագրել Reprise Records ձայնագրման լեյբլի հետ ։ 1997 թվականի օգոստոսին թողարկվեց խմբի առաջին՝ «The Fourth World» ալբոմը ։ Նույն տարում խումբը հայտնվեց «Բևերլի Հիլզ, 90210» հեռուստասերիալի դրվագներից մեկում ։ Ալբոմն ունեցավ մոտավորապես 5000 օրինակի վաճառք, իսկ ալբոմի գլխավոր սինգլը՝ «Soap Disco» երգը, չունեցավ որևէ կոմերցիոն հաջողություն։ Անհաջողությունից հետո Reprise Records լեյբլը դադարեցրեց խմբի հետ իր աշխատանքը , իսկ խմբի անդամները որոշեցին այլևս չշարունակել իրենց համագործակցությունը ։
Maroon 5
Kara's Flowers խմբի գործունեության դադարից հետո Լևինը և Ջեսսի Կարմայքլը որոշեցին լքել Լոս Անջելեսը և հետագա ուսումը շարունակել Նյու Յորքում ։ Այնտեղ նրանք ընդունվեցին Ֆայվ Թաունս քոլեջ, սակայն որոշ ժամանակ անց դուրս եկան քոլեջից ու կարճ ժամանակով աշխատեցին որպես մատուցող Johnny Rockets ռեստորանում ։ Ավելի ուշ նրանք որոշեցին վերամիավորվել Միքի Մեդենի և Ռայան Դուսիկի հետ՝ ևս մեկ անգամ խումբ ձևավորելով ։ Մինչև երաժշտական ժանրն ընտրելը՝ նրանք իրենց փորձում էին մի քանի ժանրերում, այդ թվում՝ քանթրի և ֆոլկ ։ Ավելի ուշ Octone Records ձայնագրման լեյբլի աշխատակից Բեն Բերկմանի խորհրդով խմբի հինգերորդ անդամ դարձավ Ջեյմս Վալենթայնը, և խումբը վերանվանվեց Maroon 5 :
Այս ընթացքում Լևինն աշխատում էր որպես սցենարիստի օգնական CBS հեռուստաալիքի «Դատելով Էմիին» (Judging Amy) շոուի համար, որի պրոդյուսեր Բարբարա Հոլը նրա ընտանիքի բարեկամն էր ։ Այդ շոուի ընթացքում Լևինն իր ժամանակն անցկացնում էր գրելով երգեր իր նախկին ընկերուհու՝ Ջեյնի մասին։ Այդ երգերն ընդգրկվեցին խմբի առաջին՝ «Songs About Jane» ալբոմում, որը թողարկվեց 2002 թվականի հունիսին ։ Ալբոմը սկզբում շատ դանդաղ էր վաճառվում, սակայն շուտով դարձավ հիթ և Billboard 200 հիթ շքերթում զբաղեցրեց վեցերորդ հորիզոնականը ։ 2005 թվականին խումբը ստացավ Գրեմմի մրցանակ «Լավագույն նոր արտիստ» անվանակարգում, իսկ հաջորդ տարի իր «This Love» երգի համար ստացավ Գրեմմի «Լավագույն փոփ վոկալ կատարում զուգերգի կամ խմբի կողմից» անվանակարգում ։
2006 թվականին երբ խումբը ձայնագրում էր իր երկրորդ՝ «It Won't Be Soon Before Long» ալբոմը, Ռայան Դուսիկը հայտարարեց խմբից դուրս գալու իր որոշման մասին ։ Ալբոմը թողարկվեց 2007 թվականի մայիսին ։ Այն Billboard 200 հիթ շքերթում զբաղեցրեց առաջին հորիզոնականը, իսկ ալբոմի վաճառքին նպաստելու համար խումբն ունեցավ համերգային շրջագայություն, որի ընթացքում համերգներով հանդես եկավ Բոստոնի, Սան Ֆրանցիսկոյի, Լոս Անջելեսի, Մինեապոլիսի, Մայամիի և Նյու Յորքի փոքրիկ համերգասրահներում ։ Ալբոմի «Makes Me Wonder», «Won't Go Home Without You» և «If I Never See Your Face Again» սինգլները առաջադրվեցին Գրեմմի մրցանակաբաշխության տարբեր անվանակարգերում, սակայն միայն «Makes Me Wonder» երգը ստացավ մրցանակ ։
2009 թվականին խումբը սկսեց ձայնագրել իր երրորդ ալբոմը Շվեյցարիայում, որտեղ համագործակցում էր պրոդյուսեր Ռոբերտ Ջոն Լանգի հետ ։ «Hands All Over» ալբոմը թողարկվեց 2010 թվականի օգոստոսին և զբաղեցրեց երկրորդ հորիզոնականը Billboard 200-ում ։ Ալբոմի առաջին 3 սինգլների հաջողությունից հետո 2011 թվականին «Moves like Jagger» երգը թողարկվեց որպես ալբոմի չորրորդ սինգլ։ Այդ երգը, որը անգլիացի երաժիշտ Միք Ջագերի մասին է, և որում իր մասնակցությունն ունի նաև ամերիկացի երգչուհի Քրիստինա Ագիլերան, Լևինը համարել է «այն մի քանի երգերից մեկը, որ իսկապես ռիսկ էր» ։ Այն գլխավորեց Billboard Hot 100 հիթ շքերթը և դարձավ 2011 թվականի իններորդ ամենաշատ վաճառված թվային սինգլը, իսկ 2016 թվականի դրությամբ համարվում է բոլոր ժամանակների ութերորդ ամենավաճառված թվային սինգլը ։
2012 թվականին հայտնի դարձավ, որ ստեղնաշարային գործիքներ նվագող ՓիՋեյ Մորտոնը, ով 2010 թվականից սկսած մասնակցել էր խմբի համերգային շրջագայություններին, պաշտոնապես դարձել է խմբի անդամ ։ Նույն տարվա հունիսին վաճառքի դուրս եկավ խմբի չորրորդ ալբոմը, որը կրում է «Overexposed» անվանումը։ Ալբոմը Billboard 200 հիթ շքերթում զբաղեցրեց երկրորդ հորիզոնականը, իսկ Գրեմմիի 55-րդ մրցանակաբաշխությունում առաջադրվեց «Լավագույն փոփ վոկալ ալբոմ» անվանակարգում ։ Ըստ Լևինի՝ այդ ալբոմի երգերը «հին ոճով դիսկո մեղեդի» ունեն։ Ալբոմի «One More Night» սինգլը գլխավորել է Billboard Hot 100 հիթ շքերթը, իսկ «Payphone» սինգլը, որում ռեփ հատվածով է հանդես գալիս Վիզ Խալիֆան, զբաղեցրել է երկրորդ հորիզոնականը այդ հիթ շքերթում ։ Ալբոմը գովազդելու նպատակով խումբը 2012 թվականի օգոստոսից մեկնեց համաշխարհային շրջագայությունների , որոնք ավարտվեցին 2014 թվականի հունվարին։ Ըստ «Billboard» ամսագրի կազմած ցանկի՝ այդ շրջագայությունը եղել է 2013 թվականի 18-րդ ամենավաճառված շրջագայությունը ։ Խումբը համերգային շրջագայություններով է հանդես եկել նաև ամերիկացի երգչուհի Քելլի Քլարկսոնի հետ ։
2014 թվականի օգոստոսին խումբը թողարկեց իր հինգերորդ՝ «V» անվանումը կրող ալբոմը, որը գլխավորեց Billboard 200-ը և դարձավ խմբի երկրորդ ալբոմը, որը գլխավորել է այդ հիթ շքերթը ։ Ալբոմի «Animals» և «Sugar» սինգլները դարձան հիթեր և զբաղեցրեցին համապատասխանաբար երրորդ և երկրորդ հորիզոնականները Billboard Hot 100-ում ։ Ալբոմի միակ համագործակցությունը՝ «My Heart Is Open» երգը, որում իր մասնակցությունն ունի նաև ամերիկացի երգչուհի Գվեն Ստեֆանին, Լևինը և Ստեֆանին կատարել են Գրեմմի մրցանակաբաշխության ժամանակ, որը անցկացվել է 2015 թվականի փետրվարի 8-ին ։ Այդ ելույթից մեկ շաբաթ հետո, ալբոմը գովազդելու նպատակով խումբը սկսեց իր նոր համերգային շրջագայությունը ։
Երաժշտական համագործակցություններ
Լևինը համագործակցել է բազմաթիվ երաժիշտների հետ։ 2005 թվականին նա իր մասնակցությունն է ունեցել Ying Yang Twins հիփ հոփ դուետի «Live Again» երգում ։ Նույն տարում նա նաև իր մասնակցությունն է ունեցել ռեփեր Քանյե Ուեսթի «Heard 'Em Say» սինգլում, որն ընդգրկվել է նրա «Late Registration» ալբոմում ։ Այդ երգի գաղափարը ծնվել է այն ժամանակ, երբ Լևինը և Ուեսթը միասին ինքնաթիռով ուղևորվելիս են լինում ։ Այդ երգի կրկներգը օգտագործվել է Maroon 5-ի «Nothing Lasts Forever» երգում։ 2005 թվականին Լևինը և երգչուհի Ալիշա Քիզը The Rolling Stones խմբի «Wild Horses» երգով ելույթ են ունեցել միասին, իսկ այդ ելույթը տեղ է գտել երգչուհու «Alicia Keys: MTV Unplugged» համերգային ալբոմում ։ 2008 թվականին Լևինն իր մասնակցությունն է ունեցել կանադացի ռեփեր K'naan-ի «Bang Bang» սինգլում, իսկ հաջորդ տարի նաև Սլեշի «Gotten» երգում ։ 2010 թվականին Լևինը եղել է այն 80 երաժիշտներից մեկը, ովքեր կատարել են Հաիթիի երկրաշարժին նվիրված «We Are the World 25 for Haiti» երգը ։ 2011 թվականին Gym Class Heroes ռեփ ռոք խումբը Լևինի հետ համագործակցությամբ թողարկել է իր «Stereo Hearts» սինգլը , որը Billboard Hot 100 հիթ շքերթում զբաղեցրել է չորրորդ հորիզոնականը և դարձել է այդ խմբի ամենամեծ հաջողություն ունեցած երգը ։ 2012 թվականին Լևինն իր մասնակցությունն է ունեցել ռեփեր Ֆիֆթի Սենթի «My Life» սինգլում, որն ընդգրկվել է նրա «Street King» ալբոմում ։ 2015 թվականին ամերկյան Rock City պրոդյուսերական դուետը թողարկեց իր «Locked Away» սինգլը, որում Լևինը նույնպես ունի իր մասնակցությունը ։ Այդ ստեղծագործությունը Billboard Hot 100-ում զբաղեցրել է վեցերորդ հորիզոնականը ։
Հեռուստատեսություն և մամուլ
2007 թվականին Լևինը մասնակցեց «Շաբաթ երեկոյան ուղիղ եթերում» (Saturday Night Live) հեռուստածրագրի 33-րդ եթերաշրջանի շնորհանդեսին, որտեղ ներկայացրեց իր, Էնդի Սեմբերգի, Ջեյք Ջիլենհոլի և Ֆրեդ Արմիսենի համատեղ «Iran So Far» հումորային երգը ։ 2013 թվականին Լևինը և ամերիկացի ռեփեր Քենդրիկ Լամարը իրենց մասնակցությունն ունեցան Lonely Island հումորային խմբի «YOLO» երգում և այդ երգի տեսահոլովակում, որը ներկայացվել է «Շաբաթ երեկոյան ուղիղ եթերում» հեռուստածրագրի եթերում ։ Այդ երգը զբաղեցրել է 60-րդ հորիզոնականը Billboard Hot 100 հիթ շքերթում և ընդգրկվել է Lonely Island-ի «The Wack Album» ալբոմում ։
2011 թվականի ապրիլից սկսած Լևինը հանդիսանում է NBC հեռուստաընկերության The Voice նախագծի ժյուրիի անդամ ։ Առաջին եթերաշրջանի հաղթող Խավիեր Քոլոնը, հինգերորդ եթերաշրջանի հաղթող Թեսան Չինը և իններորդ եթերաշրջանի հաղթող Ջորդան Սմիթը եղել են նրա թիմից ։ Երկրորդ եթերաշրջանի ավարտից հետո Լևինը հարցազրույցներից մեկում ասել է, որ հույս ունի, որ այս շոուի միջոցով մարդիկ կփոխեն իր մասին իրենց կարծիքը, քանի որ ըստ նրա՝ հանդիսատեսն իրեն ընկալում է որպես «երգիչ, ով հանդիպում է գեղեցիկ աղջիկների հետ», սակայն նա ցանկանում է, որպեսզի մարդիկ իմանան, որ «ես ունեմ ուղեղ» ։ Երրորդ եթերաշրջանում #TeamAdam և @AdamLevine հեշթեգները Թվիթթերում ունեցել են 2 միլիոնից ավել հիշատակում, որն ավելի շատ է, քան մյուս 3 ժյուրիների թիմերի մասին հիշատակումները։ 2013 թվականին «The Hollywood Reporter» ամսագիրը հրապարակել է, որ յուրաքանչյուր եթերաշրջանի համար Լևինը վաստակում է 10-12 միլիոն դոլար ։ 2014 թվականին այդ հեռուստաշոուում նկարահանվելու համար նա ստացել է «Լավագույն հեռուստատեսային անձ․ Տղամարդ» մրցանակը Teen Choice Awards մրցանակաբաշխությունում ։
2012 թվականին Լևինը նկարահանվել է «Ամերիկյան սարսափ պատմություն» հեռուստասերիալի երկրորդ եթերաշրջանի 5 սերիայում, որոնցում մարմնավորել է Լեո Մորիսոնի կերպարը ։ Հարցազրույցներից մեկում նա նշել է, որ չի դիտել իր մասնակցությամբ սերիաները, քանի որ այդ հեռուստասերիալի երկրպագու չէ և չի սիրում սարսափ ժանրի կինոնկարներ ։ 2012 թվականին նաև նկարահանվել է ռեժիսոր Ջոն Քարնիի «Սկսել նորից» երաժշտական ռոմանտիկ դրամայում, որտեղ մարմնավորել է Դեյվ Քոլին  ։ Կատարել է նաև այդ ֆիլմի սաունդթերքը՝ «Lost Stars» երգը, որը 2015 թվականին առաջադրվել է Օսկար մրցանակաբաշխության «Լավագույն օրիգինալ երգ» անվանակարգում, սակայն չի հաղթել ։
2013 թվականի նոյեմբերին «People» ամսագիրը նրան ճանաչել է «Տարվա ամենասեքսուալ տղամարդ» ։ Նա դարձել է առաջին երաժիշտը, ով ստացել է այդ տիտղոսը ։ 2008 թվականին նա հայտնվել էր այդ ամսագրի «Չամուսնացած սեքսուալ տղամարդիկ» ցանկում ։ Լևինը զբաղեցրել է 41-րդ հորիզոնականը «Glamour» ամսագրի կազմած «2012-ի ամենասեքսուալ տղամարդիկ» ցանկում ։ 2012 թվականի ապրիլին «Shalom Life» կայքը հրապարակեց իր «Աշխարհի 50 ամենակրակոտ հրեա տղամարդիկ» ցանկը, որում Լևինը զբաղեցրել է յոթերորդ հորիզոնականը ։ 2011 թվականի հունվարին նա նկարահանվել է բրիտանական «Cosmopolitan» ամսագրի կազմակերպած քաղցկեղի իրազեկմանը նվիրված մերկ ֆոտոշարքում ։
Ձեռնարկատիրական գործունեություն
2008 թվականի հոկտեմբերին Լևինը համագործակցել է First Act ընկերության հետ և ստեղծել է իր «First Act 222 Guitar» կիթառների հավաքածուն, որոնք վաճառվում էին Target խանութների ցանցում ։ Երկու տարի հետո Լաս Վեգասում նա հիմնադրել է իր «222» կոչվող հագուստի ապրանքանիշը, որը ջինսերի, շապիկների և կաշվե բաճկոնների հավաքածու է ։ Այն հիմնադրելու համար Լևինին օգնել են նրա հայրն ու զարմիկը՝ Սեմի Քուփերը ։ Այդ հավաքածուն Լևինը անվանել է «պարզ, մաքուր և դիմացկուն» ։
2011 թվականի հունիսին Լևինը մասնակցել է Shire ընկերության կողմից կազմակերպված «Own It» կրթական արշավին, որի նպատակն է բարձրացնել իրազեկությունը ուշադրության պակասի և հիպերակտիվության համախտանիշի մասին։ Նախագծի նպատակն է եղել իրազեկել նախկինում դրանով ախտորոշված մարդկանց, քանի որ դա կարող է կրկնվել։ Լևինը, ով դեռահասության տարիքում նույնպես ախտորոշվել է դրանով, ասել է․ «Այս քարոզարշավը շատ կարևոր է ինձ համար, քանի որ այն կարող է օգնել երիտասարդներին և մեծահասակներին՝ գիտակցելու, որ կա հավանականություն, որ նրանք դեռ կարող են ունենալ ADHD, ինչպես որ ունեցել են մանուկ հասակում» ։ Այս մասին Լևինը նաև հոդված է գրել «ADDitude» ամսագրի համար, որում պատմել է այդ ախտորոշման հետ կապված իր սեփական փորձի մասին ։
2013 թվականին հայտնի է դարձավ, որ Լևինը հագուստի հավաքածու ստեղծելու նպատակով համագործակցելու է Sears Holdings ընկերության հետ ։ Այդ ընկերությունը, որին պատկանում է Kmart և ShopYourWay խանութների ցանցը, նույն ժամանակահատվածում նաև համագործակցել է ռեփեր Նիքի Մինաժի հետ։ Տղամարդկանց համար նախատեսված հագուստի և աքսեսուարների ապրանքանիշը ներկայացվեց նույն տարվա հոկտեմբերի 1-ին ։ Հավաքածուի առաջին տեսականին վաճառքի է ներկայացվում Միացյալ Նահանգներում գործող Kmart-ի 500 խանութներում, ինչպես նաև առցանց տարբերակով ։
Կատարողական արվեստ
Լևինը երաժշտությամբ սկսել է հետաքրքրվել 10 տարեկանից, երբ սովորում է նվագել կիթառ։ Նա իր առաջին պրոֆեսիոնալ ելույթը հանրության առաջ ունեցել է 12 տարեկանում Արևմտյան Հոլիվուդի Troubadour ակումբում ։ Մանկության տարիներին ոգեշնչվել է այնպիսի խմբերի երաժշտությամբ, որոնցից են՝ The Beatles, Nirvana, Fleetwood Mac, The Who, Pearl Jam, Soundgarden և Alice in Chains, իսկ ավագ դպրոցում՝ Բոբ Մառլի, Մայքլ Ջեքսոն, Սթիվի Ուանդեր, Բիլ Ուեզերս, Էլ Գրին և Մարվին Գեյ ։ Լևինն իր երաժշտության մեջ նաև ներառել է տարրեր The Police խմբի և երգիչ Փրինսի երաժշտությունից ։ Իրեն ոգեշնչող կատարողների բազմազանության մասին Լևինը «Billboard» ամսագրի հետ հարցազրույցում նշել է, որ սիրում է «ցանկացած տեսակի երաժշտություն» ։
Նյու Յորք տեղափոխվելուց հետո Լևինը սկսեց ավելի շատ հետաքրքրվել հիփ հոփ, R&B, գոսպել և սոուլ ժանրերի երաժշտությամբ։ Լևինը հիշում է, որ լսում էր երգչուհի Ալիյայի «Are You That Somebody?» երգը, որի շնորհիվ սկսեց ավելի շատ հոգի դնել Maroon 5-ի երգերում։ Նրա երաժշտական ոճի փոփոխության վրա նաև ազդեցություն է ունեցել Սթիվի Ուանդերը։ Maroon 5-ի դեբյուտային «Songs About Jane» ալբոմի թողարկումից հետո քննադատները սկսեցին խմբի ոճը համեմատել Busted խմբի, իսկ Լևինին համեմատեցին Jamiroquai խմբի վոկալիստ Ջեյ Քեյի հետ ։
Լևինն ունի չորս օկտավայի հասնող տենոր/կոնտրատենոր ձայն և հայտնի է իր ֆալցետներով ։ «It Won't Be Soon Before Long» ալբոմի վերլուծական հոդվածում Allmusic կայքի լրագրողներից մեկը գրել է, որ Լևինը ստեղծում է «մեղեդային, նորաձև և հոգուց բխող» երաժշտություն ։ Չնայած Լևինի հին երգերի մեծ մասը հիմնականում ֆանկ, սոուլ և ռոք ժանրերի ուղղվածության են եղել, սակայն նրա վերջին աշխատանքները ներառում են տարրեր ռեգգի և փոփ ժանրերից ։ Քննադատներից ոմանք նրա նոր աշխատանքները համեմատել են Coldplay խմբի երաժշտության հետ ։ Լևինը չի ցանկանում իր երաժշտությունը կոնկրետ որևէ ժանրի դասել՝ ասելով, որ երաժշտության մեջ կա մեծ բազմազանություն, և «անհեթեթություն է» կոնկրետ ժանրի պատկանելը ։